Kabineto Lónyay

Kabineto Lónyay [lOnjai] estis la dua (preskaŭ sendependa) registaro en Hungario depost Aŭstra-hungara interkonsento. Ĝi gvidis la landon nur unu jaron en la jaroj 1871 kaj 1872.
eta|Ĉefministro Menyhért Lónyay

 Historio 
En 1871 ĉefministro Gyula Andrássy ricevis la postenon  ministro pri eksteraj aferoj de Aŭstrio-Hungario, tial Andrássy transdonis pozicion ĉefministro al Menyhért Lónyay. Ĝenerale ne estis granda ŝanĝo inter la ministroj, ja ili estis konataj el la pli frua kabineto. Ili apartenis al partio de Ferenc Deák. Post abdiko de Lónyai (pro parlamentaj atakoj) la sekva ĉefministro estis József Szlávy.

 Listo de la membroj 
 Menyhért Lónyay – ĉefministro, ankaŭ ministro pri defendo
 Vilmos Tóth – ministro pri enlandaj aferoj
 Károly Kerkapoly – ministro pri financo
 István Bittó – ministro pri justico (en la lastaj monatoj Tivadar Pauler)
 Béla Wenckheim – ministro pri reĝaj aferoj
 Tivadar Pauler – ministro pri religio kaj eduko (en la lastaj monatoj Ágoston Trefort)
 József Szlávy – ministro pri agrikulturo, industrio kaj komerco
 Lajos Tisza – ministro pri transporto kaj laboro
 Petar Pejačević senpostena ministro pri Kroatio-Slavonio-Dalmatio

 Fontoj 




Lonyai